io8 C. PLINII HIST. NAT. LIB. XXX. 



latrari a cane membranam ex secundis canis habentem , 

 aut leporis fimum vel pilos tenentem. Tn culicum gnre 

 muliones non amplius, quam uno die, vivere. Eosque 

 qui arborarii pici rostrum habeant, et mella eximant, 

 ab apibus non attingi. Porcos sequi eum, a quo cere- 

 brum corvi acceperint in offa. Pulverem , in quo se mula 

 volutaverit, corpori inspersum mitigare ardores amoris. 

 Sorices fugari , si unus castratus emittatur. Anguina 

 pelle, et sale, et farre cum serpyllo contritis una, de- 

 jectisque cum vino in fauces boum, uva maturescente , 

 toto anno eos valere : vel si hirundinum pulli tribus offis 

 dentur. Pulvere e vestigio anguium collecto , sparsas apes 

 in alvos reverti. Arietis dextro teste praeligato oves tan- 

 tum gigni. Non lassari in ullo labore , qui nervos ex alis 

 et cruribus gruis habeant. Mulas non calcitrare, quum 

 vinum biberint. Ungulas tantum mularum repertas, ne- 

 que aliam ullam materiam , quae non perroderetur a ve- 

 neno Stygis aquse, quum id dandum Alexandro Magno 

 Antipater mitteret, memoria dignum est, magna Ari- 

 stotelis infamia excogitatum. Nunc ad aquatilia re- 

 vertemur. 



